	[Lejers navn
adresse 
postnr. og by]
	



Dato [indsæt dato]


Opsigelse af erhvervslejemålet beliggende [adresse] 

På vegne af [udlejers navn] skal jeg hermed opsige lejemålet beliggende [adresse].

Opsigelsen sker med et opsigelsesvarsel på [antal] måneder i henhold til [lejekontraktens pkt. X / erhvervslejelovens § 64], således at lejemålet ophører og skal være fraflyttet den [dato].

Opsigelsen sker med henvisning til erhvervslejelovens § 62, stk. 2, nr. [X], idet
[indsæt konkret opsigelsesgrund og en fyldestgørende begrundelse for opsigelsen]. 

Lejemålet skal herefter være fraflyttet og afleveret senest [dato]. Ved fraflytningen skal lejemålet være ryddet og afleveret i den stand, der følger af lejekontrakten, herunder med eventuel retablering af ændringer og installationer, som lejer er forpligtet til at retablere.

Der vil blive afholdt fraflytningssyn med henblik på gennemgang af lejemålets stand og registrering af eventuelle forhold, som Lejer er forpligtet til at udbedre eller retablere.

Fraflytningssynet afholdes [dato] kl. [tidspunkt] på lejemålets adresse. Lejer bedes give besked snarest muligt, såfremt det aftalte tidspunkt ikke kan fastholdes, således at der kan træffes aftale om et andet tidspunkt.

Lejer bedes i forbindelse med fraflytningen sørge for, at lejemålet er fuldstændig ryddet og rengjort, og at samtlige nøgler, adgangskort, fjernbetjeninger mv. afleveres til udlejer.

Udlejer forbeholder sig i øvrigt sine rettigheder i anledning af lejeforholdets ophør, herunder eventuelle krav vedrørende lejemålets stand, retablering, skader, leje og øvrige betalinger i henhold til lejekontrakten.

Lejer gøres opmærksom på, at lejer i henhold til erhvervslejelovens § 65, stk. 2, har adgang til at gøre indsigelse mod opsigelsen. En eventuel indsigelse skal fremsættes skriftligt over for udlejer senest 6 uger efter modtagelsen af opsigelsen. Såfremt lejer gør indsigelse, og udlejer ønsker at fastholde opsigelsen, skal sagen indbringes for boligretten senest 6 uger efter udløbet af fristen for lejers indsigelse.

Der henvises i øvrigt til lejers rettigheder efter erhvervslejelovens §§ 66 og 67. 

For god ordens skyld vedlægges erhvervslejelovens §§ 65-67 som bilag til nærværende brev.

Dette brev er fremsendt med afleveringsattest og almindelig post samt forudgående pr. e-mail til [indsæt lejers e-mailadresse, hvis denne haves].


Med venlig hilsen

På vegne af [Udlejer]
[Afsenders navn og kontaktoplysninger]

Anbefaling: Inden opsigelse afgives, anbefales det, at udlejer sætter sig grundigt ind i reglerne om opsigelse i erhvervslejelovens kapitel 11, §§ 60-68, og/eller søger juridisk rådgivning. Det skyldes navnlig, at en opsigelse skal være baseret på det korrekte retlige grundlag og opfylde lovens formkrav, idet en opsigelse ellers risikerer at blive tilsidesat som ugyldig.
*****
Bilag
Erhvervslejelovens §§ 65-68:
§ 65. Udlejerens opsigelse efter § 61, stk. 2, skal være skriftlig og indeholde oplysning om opsigelsesgrunden samt lejerens adgang til at gøre indsigelse, jf. stk. 2. Opsigelsen skal tillige indeholde oplysning om lejerens rettigheder efter §§ 66 og 67. Indeholder opsigelsen ikke disse oplysninger, er den ugyldig, medmindre udlejeren kan godtgøre, at manglerne ikke har bevirket en forringelse af lejerens retsstilling.
Stk. 2. Vil lejeren ikke godkende opsigelsen, skal lejeren senest 6 uger efter, at opsigelsen er kommet frem til lejeren, fremsætte skriftlig indsigelse. Udlejeren må da anlægge sag ved boligretten senest 6 uger efter udløbet af den i 1. pkt. nævnte frist, hvis udlejeren ønsker at opretholde opsigelsen.
§ 66. Ved opsigelse af andre lejeforhold end de nævnte i § 61, stk. 1, skal udlejeren bortset fra ved opsigelse som følge af lejerens misligholdelse betale lejeren erstatning for det tab, som denne lider som følge af opsigelsen, jf. stk. 2, samt godtgørelse for tabt goodwill, jf. stk. 3.
Stk. 2. I erstatningen efter stk. 1 indgår blandt andet
1) lejerens flytteudgifter,
2) værdiforringelse af lejerens inventar, installationer og lignende som følge af flytningen,
3) værdien efter driftsmæssige afskrivninger af de installationer, forbedringer og andre indretninger, som lejeren med udlejerens samtykke har udført i det lejede for egen regning, og som lejeren ikke kan medtage uden væsentligt tab, medmindre lejeren har forpligtet sig til at foretage retablering,
4) driftstab i normal flytteperiode,
5) lejerens rimelige udgifter til sagkyndig bistand og
6) andre udgifter, som med rimelighed kan henføres til opsigelsen.
Stk. 3. Udlejeren skal ud over de i stk. 2 nævnte tabsposter betale lejeren i et lejeforhold, der er omfattet af § 62, en godtgørelse for værdien af den del af lejerens kundekreds, der mistes som følge af flytningen. Godtgørelsen beregnes med udgangspunkt i virksomhedens årlige nettooverskud, medmindre dette på grund af særlige forhold vil være urimeligt.
Stk. 4. Ved fastsættelse af erstatning efter stk. 1 skal der ses bort fra de ændringer, som lejeren har foretaget efter det tidspunkt, hvor lejeforholdet er opsagt. Lejeren har dog ret til erstatning for ændringer, som lejeren har gennemført efter dette tidspunkt, fordi de pågældende ændringer har været påbudt af en offentlig myndighed eller fastsat ved lov.
Stk. 5. Lejeren skal udfolde sædvanlige og rimelige bestræbelser på at begrænse sit tab.
Stk. 6. Lejeren skal ikke fraflytte, før lejeren har modtaget den erstatning og godtgørelse, der er aftalt eller tilkendt, eller udlejeren ved bankgaranti eller på anden måde har stillet betryggende sikkerhed for beløbets betaling.
Stk. 7. Ved uenighed om erstatningens og godtgørelsens størrelse kan boligretten tage stilling til størrelsen af den sikkerhed, som udlejeren skal stille, jf. stk. 6.
Stk. 8. Lejeren kan ikke kræve udbetaling på grundlag af en stillet sikkerhed, før erstatningens og godtgørelsens størrelse er endeligt fastsat og lejeren er fraflyttet lejemålet.
Stk. 9. En aftalt eller af boligretten fastsat sikkerhed skal stilles senest 3 uger før, at lejeren skal fraflytte. Lejeren kan dog tidligst kræve sikkerheden stillet 3 uger efter, at dens størrelse er endelig fastsat.
Stk. 10. Stiller udlejeren ikke den aftalte eller fastsatte sikkerhed, bortfalder opsigelsen, og lejeforholdet fortsætter på de hidtil gældende vilkår. Opsigelsen bortfalder dog kun, hvis sikkerheden ikke er stillet senest 1 uge efter, at skriftligt påkrav herom er kommet frem til udlejeren. Påkravet skal være afgivet efter, at fristen i stk. 9 for stillelse af sikkerhed er udløbet, og skal angive, at lejeren vil betragte opsigelsen som bortfaldet, hvis sikkerheden ikke stilles inden fristens udløb.
§ 67. Vil lejeren godkende opsigelsen, men kræve erstatning og godtgørelse efter § 66, skal lejeren meddele udlejeren dette senest 6 uger efter, at opsigelsen er kommet frem til lejeren. Størrelsen og sammensætningen af lejerens krav skal fremgå af meddelelsen.
Stk. 2. Ved uenighed om erstatningen og godtgørelsen efter § 66 skal lejeren anlægge sag ved boligretten senest 6 uger efter udløbet af den i stk. 1 nævnte frist.
Stk. 3. For de i § 62 nævnte lejeforhold kan boligretten fastsætte, at hele erstatningen og godtgørelsen eller en del heraf skal tilbagebetales til udlejeren, hvis lejeren på ny åbner virksomhed i samme branche inden for en af retten fastsat tidsfrist på højst 3 år og inden for en af retten fastsat afstand fra det tidligere lokale.
Stk. 4. Lejeren må ikke åbne virksomhed i samme branche inden for den af retten fastsatte afstand i tid og sted, før lejeren har tilbagebetalt erstatning og godtgørelse i overensstemmelse med reglerne i stk. 3.

